INDEKS 


PAG-AARAL AT PAGSUSURI SA MGA PANLIPUNANG ISYU AT KALAGAYAN 


Salin ng piling 
mga pahayag 
ni JMS 


PAUNANG SALITA 


Inililimbag ng KARED-TK ang INDEKS Tomo 2, Bilang 1, corrected version, na 
naglalaman ng kompilasyon ng mga piling pahayag at mga talumpati ni 
Kasamang Jose Maria Sison mula Oktubre 2019 hanggang Abril 2020 hinggil 
kay Duterte, hinggil sa imperyalismo, hinggil sa peace talks at hinggil sa 
rebolusyong Pilipino. Lahat ng mga pahayag at talumpati ay malayang salin 
ng KARED-TK maliban sa dalawang artikulo na Paigtingin ang pakikibaka laban 
sa rehimeng Duterte, isulong ang kilusang pambansa- demokratiko ng bayan 
(Disyembre 14, 2019) at Mag-aral ng MKLRP para maging matatag at militante 
sa pakikibaka: Pagbati sa launching ng ika-4 na edisyon ng MKLRP (Oktubre 12, 
2019) at ang buong seksyon ng hinggil sa Peace Talks na upisyal na salin ng 
PAKED-KAWSA nitong Setyembre 2021 na ipinalit sa salin ng KARED-TK. 


Papailalim ito sa anumang upisyal na pagsasaling ilalabas ng Komite Sentral 
ng Partido, National Democratic Front of the Philippines, PAKED, Pambansang 
Komisyon sa Propaganda at iba pang pambansang organo ng Partido. 


Ang pagsisikap na ito ng KARED-TK sa ilalim ng Komiteng Rehiyon ng Timog 
Katagalugan ay pagtugon sa panawagan ng pambansang sentro (KTKS) na 
isalin ang mga makabuluhan at napapanahong mga pahayag at artikulo para 
patuloy na maitaas ang pampulitikang kamalayan ng Partido, Hukbo at baseng 
masa, maging sandatang kaalaman sa gawaing pagpukaw at pulitikalisasyon 
sa malawak na masa ng sambayanan, at paghikayat sa patuloy na pag-aaral sa 
kalagayan ng lipunan at mga tungkulin ng rebolusyon. 


Maliban sa mga salin ng mga piling pahayag ni JMS, gumawa rin ang KARED- 
TK ng kaukulang mga gabay sa pagtalakay/discussion points (INDEKS Talk) 
para makatulong sa ating mga propagandista, organisador at mga edukador at 
mapasigla at mapaunlad pa ang ating mga rebolusyonaryong gawain. 


Tatanggap din ang KARED-TK ng mga komento at/o mungkahi sa pagpapaunlad 
pa ng gawain sa pagsasalin at gayundin sa binalangkas na mga gabay sa 
pagtalakay. Maraming salamat. 


Mula sa Patnugutan ng INDEKS Oktubre 2021 


JM 


hinggil sa 


Imperyalismo 


NILALAMAN: 


MGA IMPERYALISTANG PAMBUBUYO AT PAGPAPASIMUNO NG CHINA 
KAUGNAY NG US AT IBA PANG MGA IMPERYALISTANG KAPANGYARIHAN 


Oktubre 26, 2019 


BANGKAROTE AT PABAGSAK NA ANG PANDAIGDIGANG SISTEMANG 
KAPITALISTA, AT ITO ANG DAHILAN NG PAGLAKAS NG PANDAIGDIGANG 
PROLETARYONG REBOLUSYON 


Disyembre 21, 2019 


SUMULONG SA PANDAIGDIGANG PROLETARYONG REBOLUSYON LABAN 
SA IMPERYALISMO, PASISMO AT SA LAHAT NG REAKSYON 


MGA TERORISTANG KRIMEN NI TRUMP AT NG IMPERYALISMONG US 
ANG NAGTUTULAK SA MAMAMAYAN NG MIDDLE EAST NA LUMABAN SA 


KANILA 
Enero 7, 2020 


HINGGIL SA PANDAIGDIGANG SITWASYON, PANDEMYANG COVID-19 AT 
ANG TUGON NG MAMAMAYAN 


Abril 9, 2020 


11 MS hinggil sa Imperyalismo 


Ang INDEKS ang opisyal na publikasyon ng KARED-TK na 
naglalaman ng mga pantulong na babasahin para sa mga 


edukador at propagandista sa rehiyong Timog Katagalugan. 

MGA IMPERYALISTANG PAMBUBUYO AT 
PAGPAPASIMUNO NG CHINA KAUGNAY NG US AT IBA 
PANG MGA IMPERYALISTANG KAPANGYARIHAN 


Pangunahing Mensahe sa Kumperensya sa Pag-aaral: 
Pagtatanggol sa Soberanya ng Ikaanim na Komisyon ng ILPS 
26 OKTUBRE 2019 


Mga Kasama at Kaibigan, 


Una, hayaan nyong pasalamatan ko si Ka Paeng (Rafael Mariano) at ang 
Ikaanim na Komisyon ng ILPS sa pag-iimbita sa akin na magbigay ng 
mensaheng ito. 


Pinakamainit na pagbati ng pakikiisa ang inihahatid ko sa lahat ng mga 
kalahok sa kumperensya sa pag-aaral na ito na pinamagatang, “Pagtatanggol 
sa Soberanya” at pagtutok sa China bilang isang umuusbong na imperyalistang 
kapangyarihan. Lahat tayo ay nagkakaisa sa anti-imperyalista at 
demokratikong mga pakikibaka ng mamamayan ng daigdig. 


Batid ko na ang kumperensya ninyo ay kinapapalooban ng mga kinatawan 

ng non-governmental na mga grupo at tao mula sa mga bansang tulad ng 
Pakistan, India, Malaysia, Sri Lanka, Laos, Myanmar, Cambodia, Indonesia at ng 
Pilipinas. Lahat kayo ay nag-aalala sa humahabang galamay ng monopolyo 
kapitalismo ng China. 


Tinatahak ng China ang landas ng kapitalismo at imperyalismo 


Kagyat matapos ang pagkamatay ni dakilang Mao noong 1976, nagkudeta 
ang mga naglalandas-kapitalista na pinamumunuan ni Deng Xiaoping upang 
maibagsak ang mga proletaryado sa China. Inaresto at ikinulong ang mga 
proletaryong rebolusyonaryo sa Komite Sentral at mga nakabababang organo 
ng Partido Komunista ng China. Nilusaw ang mga rebolusyonaryong komiteng 
nilikha ng Dakilang Proletaryong Rebolusyong Pangkultura (DPRK). 


Sa mabilisang pangyayari, idineklara ang DPRK na isang lubos na kabiguan, 
kinontrol ng mga naglalandas-kapitalista ang mga empresang pag-aari ng 
estado, binuwag ang sistemang komuna, isinapribado ang mga industriya sa 

kanayunan at hinayaan ang mga dating malalaking burgesya at mga bagong 
pribadong negosyante na magkaroon ng akses sa pondo ng mga bangkong 
pag-aari ng estado. Sa batayan ng sosyalistang konstruksyon na nakamit nito 
sa nakaraan, naging monopolyo kapitalista ang ekonomya ng China, kung saan 
ang sektor ng estado ang namumuno sa pribadong sektor. 


Ipinatupad at itinulak noong 1978 ang polisiya ni Deng ng mga kapitalistang 
reporma at ang pagbubukas sa pandaigdigang sistemang kapitalista. 
Ipinaubaya ng US ang consumer manufactures sa China at nagbigay ng mga 
mababang klase ng teknolohiya para sa mga sweat shops. Noong dekada 
1980, nagluwas ang China ng malaking halaga ng manupaktura ng mga 
produktong pangkonsumo pangunahin sa US at sumandig sa mga dayuhang 
pamumuhunan at mga surplas sa kalakalan bilang pangunahing dahilan ng 
pag-unlad ng kapitalistang ekonomya at sistemang pinansyal ng China. 


Tinulak ng China ang paglakas ng publiko at pribadong konstruksyon. Sa huli, 
nagresulta ito sa korupsyon sa pribadong akwisisyon ng mga publikong lupain 
at pagkakaloob ng mga pautang ng estado at iba pang mga pribilehiyo sa 
negosyo, at ng implasyon ng presyo ng mga pagkain habang lumalaki ang 
halaga ng pagkaing kailangan sa paglakas ng konstruksyon at manupaktura. 
Kaya, lumitaw ang korupsyon at implasyon bilang mga pangunahing usaping 
pang-ekonomya sa mga pag-aalsang masa ng mga kabataan at manggagawa 
sa Tienanmen Square sa Beijing at sa maraming mga lungsod sa China noong 
1989. 


Sa huling bahagi ng dekada 1980, itinayo ng China kapwa ang kapitalismo 

ng estado at pribadong kapitalismo sa pamamagitan ng pagpiga ng 
dambuhalang tubo sa murang paggawa ng mga Chinese. Tiniyak ng sektor ng 
estado ang sarili nitong pagmumulan ng yaman para sa pagkakamit ng mga 
pang-ekonomiko at estratehikong mga layunin, at mabilis na umunlad ang 
pribadong sektor dahil sa mga pautang at murang mga hilaw na materyales 
mula sa sektor ng estado. Mabilis na lumaki ang GDP ng China pero ang 
indibidwal na kita ng mamamayang Tsino ay nanatiling mababa kumpara sa 
ibang bansang industriyal-kapitalista. 


Mula sa pangunahing nagpapautang sa pagsisimula ng dekada “80, bumagsak 
ang US sa pagiging pinakamalaking mangungutang sa pagtatapos ng 

dekada. Pinahina mismo ng US ang sariling ekonomya sa pagpapakontrata ng 
manupaktura ng mga produktong pangkonsumo. Bagamat pinalaki ng China 
ang sarili nitong publikong utang, naging mayor itong nagpapautang sa US sa 

pamamagitan ng paggamit ng bahagi ng kanyang kita sa kalakalan sa pagbili 
ng US securities. 


Ang resyo ng populasyon ng China sa lupang agrikultural ay napakataas at 
nananatiling malaking problema. Kailangang pakainin ng China ang 2096 ng 
populasyon ng daigdig gamit ang pitong porsyento ng lupang agrikultural 
ng daigdig. Para palalain ang pagbubuwag sa sistemang komuna, nilamon 
na rin ng mabilisang industriyalisasyon at pagpapaunlad ng real estate ang 
mga lupang agrikultural. Pero nagamit pa ng China ang kita nito mula sa 
eksport ng mga produktong manupaktura para makapag-import ng pagkain 
at para makaupa o makabili ng lupa sa ibayong dagat upang mapunuan ang 
kakapusan nito sa pagkain. 


Ang China bilang pangunahing kasosyo ng US sa neoliberal na globalisasyon 


Mula noong dekada 1980, naging malaking kasosyo ng US ang China sa 
neoliberal na globalisasyon. Pero noong mga taon ng 1990 at pagkatapos, 
magiging pangunahing kasosyo na ito ng US. Mas nagbukas ito na maging 
kasosyo ng US at nag-anyaya ng mga dayuhang pamumuhunan sa bansa nito 
matapos ang pag-aalsang masa noong 1989. Nahikayat din ang US na itaguyod 
ang kapitalismo sa dating sosyalistang mga bansa matapos ang pagbuwag sa 
Unyong Sobyet noong 1991. 


Hinimok nito ang China na sumapi sa World Trade Organization (WTO) at 
lalo pang isapribado ang mga empresang pagmamay-ari ng estado kapalit 
ng pinalaking mga pamumuhunan ng US, paglipat ng teknolohiya at lalo 
pang akomodasyon sa kalakalan. Tumupad ang China sa mga kahilingan ng 
US na ikinalugod nito. Binawasan nito ang bilang ng mga korporasyon ng 
estado kumpara sa mga pribadong korporasyon pero ang una ay patuloy na 
nagdomina sa sektor ng ekonomya na mahalaga sa estratehikong layunin sa 
ekonomya at seguridad. 


Pinahintulutan ng US ang China para mapaunlad ang sariling ekonomya 
yayamang ang US ay tiwalang nagkokonsentra sa paglikha ng mga malalaking 
produkto, pinansyalisasyon ng ekonomya nito at nasa rurok ng paglakas ng 
high-tech nito sa buong dekada ng 1990. Dahil nababahala sa pagpapalawak 
ng NATO, itinayo ng China at Russia ang Shanghai Cooperation Organization 
noong 2001 bilang isang alyansa sa ekonomya, pulitika at seguridad. 


Gayunman, pinahintulutan nila ang mga gerang agresyon ng mga pwersang 

koalisyong pinamumunuan ng US laban sa Iraq noong 1991 gayundin noong 
Marso 2003 hanggang Disyembre 2011 kahit pa pinagmayabang ng US ang 
neokonserbatibong polisiya ng lahatang-panig na pangingibabaw sa ika-21 
siglo. Ganoon pa man, itinatag ng China ang BRICS noong 2010 bilang isang 
blokeng ekonomiko para kontrahin ang pinakamasasamang patakaran ng mga 
multilateral na ahensyang kontrolado ng US at samantalahin ang pagkatali ng 
US sa mga gera sa Gitnang Silangan. 


Kaya pa tinatamasa nya ang pusisyonng pagiging panalo sa Cold War at nag- 
iisang superpower, nagpatuloy ang estratehikong paghina ng US dahil sa 
paggasta ng trilyun-trilyong dolyar sa mga gerang agresyon (Afghanistan, Iraq, 
Yugoslavia at sa iba) at pagdurusa ng serye ng mga pag-atras ng ekonomya 
kabilang ang krisis ng labis na produksyon sa mga high-tech na produkto 
noong 2000 at mga mortgage meltdown noong 2006 na humantong sa 
pandaigdigang na krisis sa pinansya noong 2008. 


Mula 2008, bumilis ang estratehikong paghina ng US sa humabang 

istagnasyon ng ekonomya ng US at ng daigdig. Bagamat nananatili ang US 
bilang pinakamalakas na imperyalistang kapangyarihan, umatras na ito tungo 
sa isang multipolar na mundo. Sa pamamagitan ng pagmanipula sa dalawang 
andanang ekonomya, nagpatuloy ang paglago ng ekonomya ng China sa kabila 
ng krisis sa pinansya noong 2008, tulad ng ibinunga ng krisis sa pinansya sa 
Asya noong 1997, noong nagbenepisyo ang China mula sa pagbagsak ng mga 
tinataguriang mga Asian Tigers. 


Noong 2013, inilunsad ng China ang Belt and Road Initiative (BRI) upang 
magsilbing lagakan ng surplas na kapital nito at para sa sarili nitong 

labis na produksyon ng bakal at kagamitan sa konstruksyon. Ang BRI ay 
ipinangalandakang isang proyektong nagkakahalaga ng trilyong dolyar na 
naglalayong ilagay ang halos kalahati ng pandaigdigang kalakalan sa saklaw 
nito. Sa katunayan, nagsimula na ang Asian Infrastructure Investment Bank 
(AlIB) sa kapital na S100 bilyon. 


Pero noon ding 2015, malubhang naapektuhan ng tumatagal na pandaigdigang 
depresyon ang ekonomya ng China. Bumagsak ang stock market ng China, 

na lumipol sa mahigit 3096 ng pag-aari nito. Binawi ng mga Japanese at iba 
pang dayuhan ang malalaking pamumuhunan. At bumagal ang tantos ng 
pag-unlad ng ekonomya ng China. Ayon sa International Finance Institute (IFI), 
ang pangkabuuang utang ng China (kabilang na ang mga utang ng estado, 
korporasyon at sambahayan) ay sumirit sa antas na 303 porsyento ng GDP 

noong July 17, 2019 sa gitna ng gera sa kalakalan sa US at ng pagbagal sa 
ekonomya. 


Umiigting na Kontradiksyon ng US at China 


Sing-aga pa lang ng panunungkulan ni Obama, nagsimula nang mabahala 

ang US sa paglakas ng ekonomya at kapangyarihang militar ng China. Kaya 
sinimulang ipatupad nito ang estratehikong pagpihit sa Silangang Asya upang 
palakasin ang pwersang nabal at panghimpapawid sa rehiyon. Pero napabagal 
ang pagpihit na ito ng kabiguan ng US na makaalpas sa “walang katapusang 
digmaan” sa Middle East. 


Subalit, pinili ni Trump na gumawa ng palabas sa Silangang Asya sa paulit- 
ulit na pagbabanta sa Democratic People's Republic of Korea. Kalaunan, 
kinumpronta nya ang China sa pagmimintina ng dalawang andanang 
ekonomya, pagmamanipula sa salapi nito at pagnanakaw ng teknolohiya, 

at nagpatuloy sa pagpapataas ng taripa sa mga eksport ng China sa US, 
pagpapataw ng mga restriksyon sa paglilipat ng teknolohiya sa China at 
pagpapaigting ng pagpapatrolya ng US sa himpapawid at karagatan sa South 
China Sea. 


Sa pagtataas ng taripa sa mga eksport ng China, sinisikap ng US na bawasan 
ang sarplas ng China sa kalakalan, ang mga reserbang dolyar at sarplas na 
kapital para sa sariling pag-unlad at para makapagsamantala sa ibang mga 
bansa (laluna sa mga nasa saklaw ng BRI) sa mataas na interes na pautang 
at sobra-sobrang halaga na mga proyektong pang-imprastraktura, na mahirap 
o imposibleng mabayaran at maglalagay sa mga bansang nangutang sa 
panganib na maging kolonya sa utang. 


Tahasang nilalabag ng mga kontrata sa pautang at imprastraktura ang 
pambansang soberanya sa mga probisyon na nag-oobliga sa mga tunggalian 
na dapat ihapag sa mga korte ng China, na ang mga suplay ay magmumula 
lamang sa China, na dapat ang lakas-paggawa ay 40-6096 Chinese at kapag 
hindi nabayaran ang utang magiging pag-aari ng China ang proyekto, lupa at 
mga likas na yaman o 99-taong kokontrolin ito. 


Ang mga negosasyon sa China ng mga pautang at proyektong pang- 
imprastraktura ay kadalasang ginagawa sa tabing ng pagiging lihim, kaya 
napapahintulutan ang mga tiwaling kasunduan sa pagitan ng mga burukrata 
ng nangungutang na bansa at ng maraming korporasyong estado at pribado 

ng China na nagsusuplay ng mga materyales sa konstruksyon, mga kagamitan 
at lahat ng tipo ng mga serbisyo. 


Sa kasalukuyang gera sa kalakalan sa pagitan ng US at China, ang US ay 
nagpapataw ng taripa laban sa mga eksport na manupaktura ng China na 
ginantihan nito sa pagbabawas ng import ng produktong pagkain ng US. Kung 
gayon ay maaari nating asahan ang China na magsikap na pataasin ang akses 
nito sa mga lupang agrikultura sa mga atrasadong bansa sa pag-upa sa mga 
ito, pagkuha dito sa pamamagitan ng pagbili o bilang kabayaran sa utang 

ng mga bansang mangungutang at pagdedeploy ng mga korporasyon para 
dambungin ang lupa at mga likas na yaman sa ibang bansa. Maaaring pag- 
usapan nang detalyado sa inyong mga panel discussions ang mga partikular 
na proyekto sa maraming mga bansa. 


Para kontrahin ang eksport ng kapital ng China sa pamamagitan ng mga 
baylateral na pautang at mga pautang ng kontrolado ng China na AlIB, itinayo 
ng US ang US International Developmet Finance Corporation (USIDFC) na may 
60 bilyong dolyar na kapitalisasyon para idagdag sa kakayahang magpautang 
ng Asian Development Bank (ADB) at ng World Bank. Lumilikha ito ng puwang 
para sa mga nabibigatan na sa pautang ng China na maglunsad ng pag-aaklas 
ng mga mangungutang balang-araw. 


Sa pagpapataw ng mga restriksyon sa paglilipat ng teknolohiya sa China, 
sinusubukan ng US na pigilan ang syentipiko at teknolohikal na pag-abante ng 
China. Pero malaki na ang nakuha ng China sa mga inililipat na teknolohiya at 
sa palitan ng mga eksperto at mga estudyante sa syensya at teknolohiya sa 
mahabang panahon at nakapagpaunlad pa ng mga lumang teknolohiya para 
sa layunin ng pangsibil at pangmilitar na produksyon. Malaki na ang iniunlad 
ng produksyong militar ng China kahit na nakalalamang pa rin ang US sa mas 
malaking bolyum at kalidad ng sarili nitong mga armas para sa layunin ng 
agresyon. 


Sa pangkalahatan ay halos magkapantay ngayon ang US at China sa 
kakayahang gamitin ang syensya at teknolohiya para itaas ang panlipunang 
katangian at episyenteng kaparaanan sa produksyon. Tumutungo ito sa mas 
malalang mga krisis ng labis na produksyon dahil sa pribado at monopolyong 
katangian ng sistema ng apropriyasyon, laluna sa ilalim ng neoliberal na 
patakaran ng rehimen. Maaaring gumamit ng mas mataas na antas ng pang- 
aabuso ng kapital sa pinansya. Pero, ang pandaigdigang utang ay 

naging malaking bula na ng mahigit 5247 trilyon na katumbas ng 32096 ng 
Pandaigdigang GDP noong 2019, ayon sa IFI. 


Sa pamamagitan ng paggigiit ng karapatan sa malayang nabigasyon sa South 
China Sea, pinoprotektahan ng US ang sarili nitong imperyalistang interes 
gayundin ay nalalantad ang imperyalistang interes ng China sa pagtatayo 

at pagmimilitarisa ng mga artipisyal na isla sa loob ng exclusive economic 
zone (EEZ) ng Pilipinas. Sa pamamagitan ng papet na mga asset nito sa 
reaksyunaryong armadong pwersa ng Pilipinas, matagumpay din nitong 
napresyur ang rehimeng Duterte para pahintulutan itong magtayo ng base 
militar sa Palawan para itapat sa militarisadong artipisyal na mga isla na iligal 
na itinayo ng China sa WPS. 


Sa paglabag sa UN Convention of the Law of the Sea at ang pinal na husga ng 
Permanent Arbitration Court pabor sa Pilipinas noong 2016, inaangkin ng China 
ang 9046 ng South China Sea bilang sarili nitong pag-aari at ginagamit ito 
bilang lugar para sa pagpapakita ng sarili nitong lumalakas na kapangyarihang 
militar. Nakapagtayo na rin ito ng isang base militar sa Djibouti at unti-unting 
ginagamit ang BRI para makakuha ng base para sa mga pwersa nito sa lupa, 
himpapawid at dagat at makaakses ng pamilihan at likas na yaman para sa 
mga kliyenteng bansa. 


May higit pa sa sapat na sandata ang China para depensahan ang sarili 

nito at magmintina ng isang mapayapang pang-ekonomyang pag-unlad. 

Pero malakas itong itinutulak ng ultra-nasyunalistang mga sentimyento at 
inter-imperyalistang mga kontradiskyon para palakasin ang produksyong 
pangmilitar para ihanda ang sarili nito para sa muling paghahati ng daigdig. 
Ang pagtatayo at pagmimilitarisa ng mga artipisyal na isla sa EEZ ng Pilipinas 
at ang base militar sa Djibouti ang mga pananda na nagpapahiwatig ng 
pantay na imperyalistang katangian ng China at direktang humahamon sa 
kapangyarihang militar ng US. 


Matapos ang mahigit 40 taon ng kooperasyon sa China, ikinukunsidera ng 

mga US strategist na napapanahon nang pahinain at pigilan ang pag-unlad 

ng China sa larangan ng ekonomya at militar. Sa isang multipolar nang 
daigdig, kung saan ang iba pang mga imperyalistang kapangyarihan ay 
nakikipagpaligsahan para sa sarili nilang interes, maaaring hindi maging 
madali na magtagumpay ang US sa kanyang hangarin. Pero yayamang maaari 
silang direktang magbanggaan, maaaring masangkot ang US at China sa isang 

proseso na magpapahina sa isa sa isa sa ilalim ng mga kundisyon ng lalong 
lumulubhang pandaigdigang krisis sa ekonomya. 


Ang mga kontradiksyon sa pagitan ng US at China gayundin sa lahat ng mga 
imperyalistang kapangyarihan ay tumitindi. Nagreresulta ito sa krisis at mga 
digmaang nakakapinsala sa mamamayan ng daigdig. Pero ang mamamayan 
sa parehong panahon ay natutulak na maglunsad ng anti-imperyalista at 
demokratikong pakikibaka upang makamit ang pambansa at panlipunang 
kalayaan. Inaasahan natin ang pagdaluyong ng pambansang pagpapalaya 

at sosyalistang kilusan at rebolusyon sa darating na mga taon at dekada. 
Salamat. 


BANGKAROTE AT PABAGSAK NA ANG 
PANDAIGDIGANG SISTEMANG KAPITALISTA, AT ITO 
ANG DAHILAN NG PAGLAKAS NG PANDAIGDIGANG 
PROLETARYONG REBOLUSYON 


Mensahe ng Pakikiisa at Pasasalamat 
sa mga Delegado ng Paglulunsad ng Mga Repleksyon sa Rebolusyon at Mga Prospek 
21 DISYEMBRE 2019 


Mga Kasama at Kaibigan, 


Ipinapaabot ko ang aking pinakamainit na pagbati ng pakikiisa! Salamat 

sa pagdalo ninyo sa pinagtambal na paglulunsad ng Mga Repleksyon 

ng Rebolusyon at Mga Prospek at ang Bersyong German na Fin Leben in 
Widerstand. Isang karangalan at kasiyahan na makasama kayo sa okasyong ito. 


Nais kong magpasalamat sa aking co-author na si Dr. Rainer Werning, ang 
aming patnugot na si Julieta de Lima, ang Publishers International Network 
for Philippine Studies at ang Verlag Neuer Weg, ang mga nagrebyu ng libro, 
moderator Coni Ledesma at ang may paanyaya sa okasyong ito, ang NDF 
International Office. 


Natutuwa ako na sa okasyong ito si Rainer ay may sapat na panahon upang 
magsalita hinggil sa aming pagtutulungan mula pa noong kabataan namin 

at ang kanyang matatag na pakikiisa sa pakikibaka para sa pambansa at 
panlipunang paglaya ng sambayanang Pilipino. 


Natutuwa ako na bilang tagarebyu ng libro, si Louie Jalandoni ay magtutuon 
sa mga usapin sa Pilipinas at tutukuyin ang ika- 51 anibersaryo ng Partido 
Komunista ng Pilipinas at si Peter Weispfenning naman ay magpopokus sa 
pandaigdigang mga usapin na may kaugnayan sa pagkakaisang German at 
Pilipino. 


Ang dalawang libro na inilalabas ay tila nagsusuma ng aking buhay, pananaw 
at mga gawain at upang magpaalam sa Pilipinas at sa daigdig. Pero hindi 
naman talaga. May ilang taon pa ako. Determinado akong mailahad ang aking 
mga pananaw sa mga usaping pambansa at pandaigdigan at manawagan 
para sa militanteng pagkilos ng mga mamamayan, kilusang masa laban sa 
imperyalismo at lahat ng reaksyon. 


Nakakahinayang namang magpaalam sa taong 2019, sa panahong ang daigdig 
ay mainit na mainit at ang malawak na masa ng sambayanan ay naglulunsad 
ng anti-imperyalista at demokratikong pakikibaka laban sa pandarambong 

ng neoliberalismo, terorismo ng estado, blokeyo sa ekonomya, interbensyong 

militar at mga digma ng agresyon. 


Ang saklaw at intensidad ng protestang masa ay walang katulad. Nagpapakita 
ito ng paglaban sa masidhing pang-aapi at pagsasamantala sa proletaryado 

at mamamayan ng daigdig sa kamay ng mga imperyalista at lokal na 
reaksyunaryo. Pangahas kong huhulaan na ang mga protestang masang ito ay 
tutungo alinman sa mga reporma o pasismo at sa kabuuan ay magpapalakas sa 
mga rebolusyonaryong kilusan. 


Limampung taon na ang nakalilipas, sinabi na noong panahon ng Dakilang 
Proletaryong Rebolusyon sa Kultura na kung ang usapin ng modernong 
rebisyunismo ay nalutas, ang imperyalismo ay tutungo sa lubos na pagbagsak 
at ang sosyalismo ay magmamartsa tungong ganap na tagumpay. Ngunit 
nagpaalala si Mao na gugugol ng isa pang 50 hanggang 100 taon para matupad 
ang gayong posibilidad. Tunay nga, sa paliku-likong landas ng kasaysayan, ang 
pandaigdigang proletaryong sosyalistang rebolusyon ay dadanas ng mga mayor 
na pag-atras. 


Matapos ang pagkamatay ni Mao noong 1976, inagaw ng Denghistang 
kontrarebolusyon ang kapangyarihan mula sa proletaryado at ipinatupad ang 

kapitalistang panunumbalik sa China. Noong 1991, sa pagbagsak ng Unyong 
Sobyet, naging solong superpower ang imperyalismong US. Ngunit pagkatapos, 
ang madalas na nagaganap na krisis sa ekonomya at pinansya ng US at ng 
pandaigdigang kapitalismo at ang walang katapusang digma ng agresyon ng US 
ay nagpabilis sa estratehikong pagbagsak ng imperyalismong US. 


Nabubuhay tayo ngayon sa isang daigdig ng papatinding mga kontradiksyong 
inter-imperyalista, pangunahin sa pagitan ng US at China, na dati ay mayor na 
magkatuwang sa neoliberal na globalisasyon mula noong dekada 80 hanggang 
sa unang dekada ng siglong ito. Ngunit mula noong ekonomiko at pinansyal 
na pagbulusok noong 2008, bigo ang mga pinakamagagaling na mga tao na 
lutasin ang problema ng nagtatagal na pandaigdigang depresyon. Ang US 

ang pangunahing manunulsol ng neoliberalismo ngunit ito ay nagiging mas 
proteksyunista at nagsisisi sa kanyang mga pangkalakalan at teknolohikal na 
mga konsesyon sa China. 


Habang ang tradisyunal at mga bagong imperyalistang kapangyarihan ay 
nahaharap sa isang labanan para sa muling paghahati ng daigdig, patuloy 
nilang ipinapasa ang bigat ng krisis sa proletaryado at ng mamamayan ng 
daigdig na siyang nagtitiis sa papalalang mga kalagayan ng pang-aapi at 
pagsasamantala. Ang pinabilis na akumulasyon ng kapital ng iilan, ang 
burukratikong korupsyon, labis na paggastos sa militar at ang papalaking buwis 
at pasang utang ay nagpalala sa mga kalagayan ng mabababa ang kita, walang 
trabaho at kahirapan sa hanay ng mga uring anakpawis. 


Sa kanilang sariling mga lupain at sa mga kliyenteng mga estado, ang mga 
imperyalistang kapangyarihan ay nagtutulak ng paggamit ng terorismo ng 
estado at pasismo upang sugpuin ang paglaban ng mamamayan, at panatilihin 
ang mga neoliberal na mga pamamaraan ng pagsasamantala. Sinimulan nila 
ang pagpapalakas militar, dayuhang interbensyong militar at mga gera ng 
agresyon upang mapalawak ang pinagkukunan nila ng ng murang paggawa 
at hilaw na materyales, pamilihan , larangan ng pamumuhunan at saklaw ng 
impluwensya. 


Winawasak ng imperyalismo ang buhay ng mga tao sa pamamagitan ng 
makauring pagsasamantala at nagsasapanganib sa mismong buhay ng 
sangkatauhan sa pagwasak sa kalikasan at ang pagpaparami ng mga armas 
nukleyar at iba pang weapons of mass destruction. Ngunit ang proletaryado at 
mamamayan ng daigdig ay maaaring mag-alsa at magkaisa upang labanan ang 
imperyalismo. Ang kasalukuyang pandaigdigang mga protestang masa laban sa 

neoliberalismo, pasismo, digmaan at pangwawasak ng kalikasan ay naglalantad 
ng pagkabulok ng pandaigdigang sistemang kapitalista at naghuhudyat ng 
transisyon tungo sa isang daigdig ng lumakas na rebolusyonaryong pakikibaka, 
kinatatangian ng mga kilusang protesta, digmang bayan at malalaking 
tagumpay ng mga pambansang pagpapalaya, demokrasya at sosyalismo. 

Ang sambayanang Pilipino ay dapat magmalaki na nakapagpursige ito sa 
kanilang bagong demokratikong rebolusyon sa pamamagitan ng matagalang 
digmang bayan, nalampasan ang mga kahirapan mula sa loob ng bansa 

at ibayong dagat at nagkamit ng mga sinipikanteng mga tagumpay. Sa 
pamamagitan ng kanilang rebolusyonaryong pakikibaka, nagsilbi sila bilang 
tagapagdala ng sulo ng pandaigdigang proletaryong rebolusyon sa panahong 
ang uring anakpawis ay nagdurusa bilang resulta ng neokolonyalismo, 
anti-komunismo, rebisyunistang pagtataksil sa sosyalismo, neoliberalismo, 
terorismo ng estado, digma ng agresyon at iba pang mga sandata sa arsenal ng 
imperyalismo. 


Ang sambayanang Pilipino ay nanguna sa paglulunsad ng armadong rebolusyon 
at naging mas malakas sa pamamagitan ng pakikibaka laban sa tumitinding 
mga kampanya ng supresyong militar sa disenyo ng imperyalismong US at mga 
Pilipinong papet. Napangibabawan nila ang pasistang diktadura ni Marcos 

at ang serye ng pseudo demokratikong mga rehimen. Naipatupad nila ang 
programa ng bagong demokratikong rebolusyon laban sa malakolonyal at 
malapyudal na naghaharing sistema at upang maitayo ang rebolusyonaryong 
partido ng proletaryado, ang hukbong bayan at isang malawak na hanay ng 
mga organisasyong masa, mga alyansa at ang mga organo ng demokratikong 
kapangyarihang pampulitika sa pambansang saklaw. 


Ngunit mula noong 2016, nagkaroon ng pag-atras ang naghaharing sistema 
tungo sa pasistang diktadura ng rehimeng Duterte. Ang tiraniko, taksil, 
genocidal, mandarambong at manunubang mga patakaran at gawi ng 

rehimeng ito ay maaari lamang itulak ang sambayanang Pilipino, lalo na ang 
uring anakpawis ng manggagawa at magsasaka, upang itaas ang kanilang 
rebolusyonaryong lakas at palakasin ang kanilang rebolusyonaryong pakikibaka, 
tulad ng ginawa nila noong panahon ng pasistang diktadurang Marcos. May 
mayaman silang karanasan, sapat na lakas at maraming internasyonal na kaisa 
at suportang maaaring magamit. 


Hinggil sa pinakabagong alok ni Duterte na ibalik ang negosasyong 


pangkapayapaan sa National Democratic Front of the Philippines, sa tingin ko 
ay ginawa niya ang alok dahil bigo ang kanyang pagsisikap militar na wasakin 

ang rebolusyonaryong kilusan at sa pamamagitan ng mga malulubhang krimen 
laban sa mamamayan, siya at ang kanyang mga nasasakupang militar ay 

lalo pang napalakas ang kilusan. Upang muling mabuksan ang negosasyong 
pangkapayapaan, dapat pumayag ang rehimen na muling pagtibayin ang mga 
nauna nang mga joint agreement na ginawa mula pa noong 1992 at dapat na 
ibasura ang mga presidential issuance na nagtapos at humadlang sa nasabing 
negosasyon. 


Hangga't walang pinal na kasunduan sa isang makatarungang kapayapaan 

na lumulutas sa mga ugat ng armadong tunggalian sa pamamagitan ng 
kumprehensibong kasunduan sa panlipunan, ekonomiko at reporma sa pulitika 
sa ilalim ng prinsipyo ng pambansang kalayaan, demokrasya, lahatang-panig 

na kaunlaran at katarungang panlipunan, ang sambayanang Pilipino kasama 
ang lahat ng mga rebolusyonaryong pwersa ay lahat may soberanong karapatan 
na magsulong ng lahat ng anyo ng rebolusyonaryong pakikibaka hanggang 

sila ay magkamit ng ganap na tagumpay. Ang sinseridad sa negosasyong 
pangkapayapaan ng GRP-NDFP ay maaaring mapatunayan lamang sa 
pamamagitan ng paggalang sa pambansa at demokratikong mga karapatan ng 
sambayanang Pilipino at kung ano ang kapakipakinabang sa kanila sa malinaw, 
kayang ipatupad na mga usaping sosyal, ekonomiko at pulitikal. 


Umaasa akong ang dalawang librong inilabas ngayon ay makakaapag-ambag 
sa pag-unawa sa mga usapin sa Pilipinas at sa daigdig, magtataguyod ng 
pagkakaisa ng sambayanang Pilipino at magbibigay ng inspirasyon upang 
maitaas ang antas ng kanilang rebolusyonaryong pakikibaka sa isang bago 
at mas mataas na antas. Ang pandaigdigang sistemang kapitalista ay 
bangkarote at pabagsak na, walang kakayahang lutasin ang mga panlipunan 
at pangkalikasang mga usapin, at higit na lumilikha sa mga kalagayan para 
sa anti-imperyalista at demokratikong mga pakikibaka, at sa pagdaluyong ng 
militanteng pagkakaisa ng lahat ng mamamayan at ang muling pagbuhay ng 
pandaigdigang proletaryo-sosyalistang rebolusyon. Salamat. 

SUMULONG SA PANDAIGDIGANG PROLETARYONG 
REBOLUSYON LABAN SA IMPERYALISMO, PASISMO AT 
SA LAHAT NG REAKSYON 


Sa pinakamamahal na mga kasama at kaibigan, 


Nais kong ipahayag ang pinakamainit na pagbati ng pakikiisa at pasasalamat 
sa lahat ng dumalo sa pagpapakilala ng salin sa French ng Lipunan at 
Rebolusyong Pilipino (LRP). Pinasasalamatan ko si Kasamang Christophe Kistler 
sa pagsalin ng librong ito mula sa Ingles tungong Pranses, sa Editions Soleil 
Rouge para sa paglilimbag nito, sa grupo ng tagapagsalita at sa Redspark 
Collective para sa pag-aayos nitong pagtitipon. 


Nagagalak at natutuwa ako dahil mula ng ito ay unang inilimbag sa 
mimyograp noong 1969, ang libro ay isinalarawan na bilang isang klasikong 
rebolusyonaryong literatura ng Pilipinas at pundasyon ng isa sa mga 
pinakamalaki at pinakamatandang rebolusyonaryong kilusan sa buong mundo. 


Simula noon, ang librong ito ay nabasa at pinag-aralan ng mga Pilipinong 
masang aktibista at ng mga kadre at ng mga miyembro ng Communist Party of 
the Philippines (CPP), dahil ito ang unang publikasyon na nagsuri sa prinsipal 
na mga kontradiksyon na kinakaharap ng bansa at naghawan sa landas para 
resolbahin ito. 


Habang may ilang pagbabago na naganap sa lipunang Pilipino simula 

noong madugong diktadura ni Marcos, higit sa lahat dahil sa pamamayani 

ng neoliberalismo, ang nilalaman ng librong ito ay nanatiling may bisa sa 
pangkalahatan at kritikal na may kabuluhan sa kabila ng mga serye ng mga 
pseudo-demokratikong rehimen matapos kay Marcos hanggang sa tumitinding 
paglala ng hayag na teroristang paghahari sa ilalim ng kasalukuyang rehimeng 
Duterte. 


Ang nagpapatuloy na kahalagahan at kabuluhan ng LRP, hindi lamang sa 
Pilipinas, pati na rin sa buong mundo, ay makikita sa madalas na paglilimbag 
at pagsasalin nito sa ibat-ibang lenggwahe. Ang ikaanim na edisyon sa Pilipinas 

ay lumabas noong 2016. Lumabas ang edisyon sa Hongkong noong 1971, sa 
Germany noong 1973, sa US noong 1976, sa Turkey noong huling bahagi ng 1970 
at sa Japan nooong huling bahagi ng 1980. Ang mga pinakahuling edisyon ay 
ang Portuguese noong 2017, at Spanish noong Hunyo 2019 at ngayon ilalabas ng 
Editions Soleil Rouge ang French na bersyon. 


Habang ang pokus ng libro ay sa Pilipinas, paglalagom ng kasaysayan ng 
mamamayang Pilipino, pagsasagawa ng pagsusuri sa uri ng malakolonyal at 
malapyudal na lipunang Pilipino at pagsusulong ng programa ng demokratikong 
rebolusyong bayan para ibagsak ang imperyalismo, pyudalismo at burukrata 
kapitalismo, ang esensyal na nilalaman nito ay may malawak na kabuluhan sa 
mga rebolusyonaryong kilusan sa buong mundo. 


Sa pag-aaral sa librong ito, makakakuha ng sapat at malalimang pag-unawa 
sa kasalukuyang tinatakbo ng mga pangyayari sa Pilipinas. Ang pagsusuri sa 
kasalukuyang sitwasyon, na mahusay na naiulat at sinuri ng mga publikasyon 
ng CPP at ng ibang rebolusyonaryong pwersa at maging ng mga makabayan at 
progresibong organisasyong Pilipino at mga dayuhang kaibigan sa pakikiisa sa 
mamamayang Pilipino, ay nagpapatuloy na naitatayo mula sa pundasyon na 
hinapag ng LRP. 


Si Luis Jalandoni ng National Democratic Front of the Philippines ay ang 
pinakakwalipikado na magsalita sa pagtitipong ito. Inilaan niya ang kanyang 
buhay sa Diyos bilang pari nang pinag-aralan niya ang LRP at ang paglahok 
niya sa kilusan ang naghubog sa kanya para maging isang rebolusyonaryong 
aktibista. Ang karanasan niya sa buhay sa mahigit 50 taon bilang isang 
matatag na proletaryong rebolusyonaryo ay testamento ng kapangyarihan ng 
LRP na gumabay sa transpormasyon ng mamamayan mula sa ibat-ibang uri, sa 
pamamagitan ng pag-unawa sa kundisyon sa kanilang paligid at gayon ang pag 
unawa na kaya nila itong baguhin. 


Christophe Kistler, taga-salin ng PSR at miyembro ng Redspark Collective, ay 
malapit sa rebolusyonaryong kilusang Pilipino, at nakapaglabas na ng ibang 
libro ko sa pamamagitan ng Foreign Language Press, at nagsalin din ng aking 
maraming pahayag, artikulo at mga akda sa French. May kakayahan siyang 
talakayin ang aking mga akda at ang papel nito sa pandaigdigang proletaryong 
rebolusyon. 


Ang demokratikong rebolusyong bayan ng mamamayang Pilipino, sa 

pamamamagitan ng matagalang digmang bayan, ang humawak na ng sulo 

ng pandaigdigang proletaryong rebolusyon sa nagpapatuloy na transisyon 

mula sa huling 50 taon ng tila permanenteng pandaigdigang hegemonya ng 
imperyalismong US tungo sa susunod na 50 taon ng pinatinding kontradiksyon 
sa pagitan ng mga imperyalista at ang muling pagdaluyong ng mga 
rebolusyonaryong kilusan sa pandaigdigang saklaw. Ipinapakita ito ng mga 
hindi mapantayang mga malakihang protestang masa sa pandaigdigang saklaw 
laban sa lupit ng imperyalistang pandarambong at digmaan. 


Nalulugod ako na si Berenice Bocquet, naglimbag ng Editions Soleil Rouge ay 
magsasalita tungkol sa komunistang paglilimbag sa France ngayon. Sinanay 
bilang isang propesyunal na patnugot, nag-ambag siya nang malaki sa pag- 
aayos ng edisyong French ng LRP, pati na rin ang ibang publikasyon ng Editions 
Soleil Rouge. Sinusuportahan ng kanyang mga kontribusyon ang pagpapaunlad 
sa Maoistang palimbagan sa France ngayon. Ang gawaing ito ay mahalaga 
para sa proletaryong French at mamamayan na ipagpatuloy ang paglulunsad 
ng rebolusyonaryong pakikibaka para sa sosyalismo, ayon sa kongkretong 
kalagayan at sa ilalim ng pulang bandera ng komunismo, ang ultimong layunin 
ng pandaigdigang proletaryong rebolusyon. 


Para sa mga manggagawa at sa mamamayan ng lahat ng bansa na magkaisa 

at lumaban laban sa imperyalismo at sa lahat ng reaksyon, kailangan nilang 
matuto sa isat isa at lumikha ng inspirasyon mula sa kanilang sama-sama at 
magkakahiwalay na rebolusyonaryong pakikibaka. Kailangan nilang maging 
mulat sa katotohanang mayroon silang iisang kaaway na gagapiin at iisang 
adhikain na kailangang kamtin, tulad ng pambansang pagpapalaya, demokrasya 
ng mamamayan at sosyalismo. 


Sa paglaban para sa pambansa at panlipunang pagpapalaya, ang mamamayang 
Pilipino ay matagal ng nagsasarili ngunit kailangan pa din ng pakikiisa at 
suporta ng ibang mamamayan. Kasabay nito, lagi nilang hangad na ang 
kanilang rebolusyonaryong pakikibaka ay nakakapagambag sa pagsulong 

ng pandaigdigang proletaryong rebolusyon sa pangkabuuan at ang kanilang 
rebolusyonaryong pwersa ay lumalahok sa mga kongkretong porma ng bilatera 
at multilateral na kooperasyon at mutwal na suporta sa ilalim ng mga prinsipyo 
ng anti imperyalistang pakikiisa at proletaryong internasyunalismo. Maraming 
Salamat. 

MGA TERORISTANG KRIMEN NI TRUMP AT NG 
IMPERYALISMONG US ANG NAGTUTULAK SA 
MAMAMAYAN NG MIDDLE EAST NA LUMABAN SA 
KANILA 


7 ENERO 2020 


Sa kanyang pinakahuling pananalita sa Iraqi Parliament, inilantad ni acting 
Iraqi Prime Minister Adil Abdul-Mahdi na inalok siya ni US President Trump 
na “gumanap bilang tagapamagitan” sa US at Iran at resulta nito'y lumipad 
patungong Baghdad si General Qassem Soleimani dala ang mensahe mula sa 
gobyerno ng Iran kaugnay sa pagpapahupa ng tensyon sa pagitan ng Iran at 
Saudi Arabia. 


Nasa isang peace mission si General Soleimani nang inatasan ni Trump ang 
kanyang mga utusang miltar na manmanan ang byahe at pagdating ng kilalang 
heneral ng Iran sa Baghdad airport para gawing target ng drone air strike at 
paslangin siya kasama ang lider ng Iraqi Popular Mobilization Unit na si Abu 
Mahdi Al-Muhandis at kanilang mga kasamahang Iraqi at Iranian. 


Pinasisinungalingan ng pahayag na ito ni Abdul-Mahdi ang iginigiit ni Trump 
at ng Pentagon na nagpatupad lamang sila ng “mapagpasyang depensibong 
aksyon” para pigilan ang pag-atakeng idinidirehe ni Soleimani. Kung tutuusin, 
alam ni Trump na nagbibyahe patungong Baghdad si Soleimani sa kanyang 
diplomatikong katayuan bilang emisaryo ng Iran upang talakayin kasama ang 
Iraqi Prime Minister ang pagpapahupa ng karahasan kung saan sangkot ang US 
at Saudi Arabia. 


Bagama't dating kilala bilang malapit na kaalyado ng US, labis na nasaktan 
si Abdul-Mahdi sa ginawang maramihang pagpaslang ng US sa opisyal na 
panauhin nitong si Soleimani, lider ng PMU na si Al-Mohandes at ang kasama 
nilang mga Iraqi at Iranian sa tahasang paglabag ng US sa pambansang 
soberanya at teritoryal na integridad kung kaya't inirekomenda niya sa Iraqi 
Parliament na aprubahan ang resolusyon para palayasin ang mga pwersang 
militar ng US sa Irag. 

Tulad ng naging kapasyahan ng Iragi Parliament, dapat na alisin ng US ang 
kanyang pwersang militar sa Iraq. Sa kabalintunaan, lalo lamang pinalalala ni 
Trump ang kanyang krimen ng maramihang pagpatay at lansakang paglabag 
sa soberanya ng Iraq sa pagtangging alisin ang mga pwersang militar nito sa 
Irag, panghihingi ng bayad para sa mga base militar ng US at pagbabantang 
magpapataw ng mga sanct/on na mas malala pa sa ipinataw nito sa Iran. 


Una sa lahat, nasa Iraq ang US dahil sa kanyang gerang mapanakop at iligal 

na okupasyon sa pagkukunwari nitong alisin ang armas nukleyar, kemikal at 
iba pang tinagurian niyang sandatang mapangwasak sa sangkatauhan. May 
obligasyon ang US na magbayad ng danyos-perwisyo sa Iraq dahil sa paggamit 
ng mapamuksang sandata laban sa buhay ng mamamayang Iraqi, mga ari-arian 
nila at imprastruktura. 


Dapat na irespeto ng US ang soberanya at teritoryal na integridad ng Iraq. 
Walang itong ibang mapagpipilian kundi ang isuko ang kanyang base militar sa 
Iraq bilang soberanong may-ari ng lupain at magbayad ng upa sa paggamit ng 
mga baseng ito sa nagdaang mga taon. Ang US at hindi ang Iraq ang mayroong 
obligasyong moral at pinansyal sa Iraq. Kung hindi, may makatarungang 
batayan ang mamamayang Iraqi para tumindig laban sa imperyalismong US at 
terorismong inihahasik nito. 


Higit pa sa kaisipang gangster ni Trump, may mas malalaking kapalit ang 
kanyang mga aktong kriminal. Itinutulak niya ang mga gobyerno at mamamayan 
ng Iraq at Iran para sama-samang tumindig laban sa imperyalismong US. Maaari 
nilang gamitin ang sarili nilang mga rekurso, pamamaraan at mga alyansa 

para labanan ang imperyalismong US at malalapit nitong mga alyado, ang 
Zionismong Israeli at monarkiyang Saudi. At makakakuha sila ng suporta sa 
Russia at China sa pagkontra sa high-tech na armas ng kanilang mga kalaban. 


Salamat sa teroristang pag-aasta ni Trump at ng imperyalismong US, lalo silang 
nahihiwalay at nagkakaroon ng mataas na potensyal ang Middle Fast para 
maging bagong Vietnam sa mas malawak na saklaw para sa imperyalismong 
US at kanyang mga papet sa rehiyon na may mas malulubhang konsekwensya. 
Ang walang katapusang digmaan na inilulunsad ng US sa rehiyon sa ilalim ng 
patakarang neokonserbatibo ay tumutungo na sa isang engrandeng digmaan sa 
pagitan ng lalong nagsasariling estado at ng imperyalismong US na mabilis na 
bumubulusok. 


Sa gitna ng kalagayang ito, makapagpapalakas ang mamamayan at ang 


INS hinggil sa Imperyalismo 118 


kanyang pwersang rebolusyonaryo (laluna ang mga kilusan para sa pambansang 
pagpapalaya na may sosyalistang perspektiba) mula sa mga umuusbong na 
oportunidad sa mga kontradiksyong inter-imperyalista at kontradiksyon sa 
pagitan ng mga imperyalistang kapangyarihan at kanilang mga kliyenteng 
estadong tumatangging sumunod sa kanila at hindi na nila pinagkakatiwalaan. 
Ang uring proletaryado at mamamayan ng daigdig ay matatag na sumusulong 
sa direksyon ng malaganap na kilusang anti-imperyalismo at pagpapanumbalik 
ng pandaigdigang proletaryong rebolusyon. 


HINGGIL SA PANDAIGDIGANG SITWASYON, SA 
PANDEMYANG COVID-19 AT ANG TUGON NG 
MAMAMAYAN 


Abril 9, 2020 


Mahal na mga kaibigan at kapwa aktibista, 


Labis kong ikinararangal at ikinatutuwa na maging unang tagapagsalita 
sa serye ng mga webinar na ito, tinaguring teach-in o panayam, online 
discussion hinggil sa mga pandaigdigang kaganapan at pakikibaka ng 
mamamayan sa ilalim ng pagtangkilik ng ILPS Solidarity. 


Simple ang magiging porma. Gagawin ko ang paglalahad. At ang mga 
tagapakinig ay maaaring tumugon sa pamamagitan ng mga obserbasyon, mga 
katanungan at karagdagan pang pagtalakay. 


Ang tungkulin ko ngayon ay ilahad ang pandaigdigang sitwasyon, ang 
pandemyang COVID-19 at ang tugon ng mamamayan. 


Hayaan ninyong ilahad ko sa simula pa lamang na bago pa man lumitaw 
ang pandemyang COVID-19 , ang pandaigdigang sistemang kapitalista 

ay naliligalig na. Inilantad at pinalala pa ng pandemya ang krisis ng 
pandaigdigang kapitalismo. May kagyat na kalahagahang malaman kung 
paano naaapektuhan ang mga mamamayan at kung papaano sila tumutugon. 


1. Krisis ng pandaigdigang sistemang kapitalista 


Mabilis na umabante at malayo na ang inabot ng siyensya at sa ngayon 

nakapagbigay ito ng teknolohiya upang mapataas ang produktibidad ng mga 
pwersa at kagamitan sa produksyon hanggang sa isang antas upang mapawi 
ang makauring pagsasamantala, malubhang di pagkakapantay-pantay at 
malawakang kahirapan at makapagbigay ng komportable at mabungang buhay 
para sa dobleng laki ng populasyon ng daigdig ngayon. 


Ang panlipunang katangian ng produksyon ay labis nang lumaki sa paggamit 
ng mas mataas na teknolohiya. Ngunit sa kasamaang palad, ang monopolyo 
burgesya at ang oligarkiya sa pinansya ang nagmamay-ari ng kagamitan sa 
produksyon, kumukontrol sa mga relasyon sa produksyon at nagdidikta sa mga 
kasunduan sa empleyo at ang paggamit ng mga tao at rekursong materyal 
para sa maksimisasyon ng pribadong tubo at ang implasyon ng halaga ng 
mga pribadong pag-aari. Sa pang-aabuso ng burges na kapangyarihan ng 
estado sa mga masang anakpawis ng manggagawa at magsasaka at mga 
panggitnang saray ng lipunan, itinaguyod ng internasyunal na burgesya ang 
mga neoliberal na patakaran sa ekonomya upang mapabilis ang akumulasyon 
at konsentrasyon ng produktibo at pinansyal na kapital sa kamay ng iilan, sa 
iisang porsyento lamang ng populasyon upang pagsamantalahan, huthutan at 
apihin ang 99 porsyento. 


Ang neoliberal na patakaran sa ekonomya ay nagliberalisa sa kalakalan at 
pamumuhunan, nagbigay ng bawas buwis at mga insentibo at bailout sa mga 
monopolyo burgesya, pinanatiling mababa ang sahod at iba pang kita ng mga 
mababang uri, ipribatisa ang mga pampublikong pag-aari, bawasan ang mga 
serbisyong panlipunan, magtakda ng pagtitipid at pag-aalis ng mga regulasyon 
sa lipunan at kalikasan at nagdenasyunalisa sa di mauunlad na mga ekonomya 
ng daigdig. 


Ang krisis ng labis na produksyon kung gayon ay naging mas madalas at mas 
malala. Ang anakpawis ay dumanas ng kawalang trabaho sa napakabilis na 
paraan at hindi na kayang bumili ng kung ano ang nalilikha ng ekonomya. 
Ang tinatawag na panggitnang uri ay nawawala na at humanay na sa mga 
proletaryado. Gayunman, ang monopolyo burgesya ay nagpapatuloy na 
pahirapan ang mamamayan at iginigiit ang kanyang sistema ng di mapigil na 
katakawan. 


Bago pa malutas ang krisis sa pinansya ng 2008, isa pang mas malalang 


krisis ang sumapaw para muling patagalin at patindihin ang istagnasyon at 
depresyon ng pandaigdigang ekonomya. Lahat ng mga imperyalistang bansa 

ay dumaranas sa krisis ng labis na produksyon dahil sa papaliit na kita ng mga 
anakpawis at ng mga di mauunlad na mga bansa. 


Lahat ng mga mayor na mga kontradiksyon sa daigdig ay tumitindi: yaong 
sa pagitan ng kapital at paggawa sa mga imperyalistang mga bansa, yaong 
sa hanay ng mga imperyalistang kapangyarihan, yaong sa pagtian ng mga 
imperyalistang kapangyarihan at ang inaaping mamamayan at mga bansa 
at yaong sa pagitan ng mga imperyalistang kapangyarihan at ang ilang mga 
estadong naggigiit ng kanilang pambansang paglaya at mga sosyalistang 
aspirasyon. 


Binanggit kong una ang kontradiksyon sa pagitan ng kapital at paggawa 

sa mga imperyalistang bansa upang idiin ang punto na kahit na sa 

kanilang sariling muog ng monopolyo kapitalismo ang mga imperyalistang 
kapangyarihan ay umabot na sa pagsasamantala sa kanilang uring 
manggagawa at pagpawi ng panggitnang uri dahil nagpatupad sila ng sunud- 
sunod na mga hakbanging pagtitipid upang makaangkop sa krisis sa ekonomya 
at pinansya. 


Kinomplementaryuhan ng imperyalismong US ang neoliberal na patakaran 
upang mamaksimisa ang tubo mula sa proseso ng produksyon at mga #nancial 
market ng patakarang neokonserbatibo upang tiyakin ang paggasta ng 
gubyerno para sa pagbili ng mga armas mula sa military industrial complex 
para sa pagmamantine ng higit sa 800 base militar sa ibayong dagat at para 
sa walang katapusang mga gerang agresyon, kabilang ang mga proxy war at 
interbensyong militar bilang suporta sa mga lokal na reaksyunaryong mga 
rehimen. 


Matapos na naging monopolyo kapitalista ang China noong 1976, ito ay 
tinaguriang mayor na partner ng US sa neoliberal na globalisasyon at isang 
huwaran ng nagtutuluy-tuloy na kapitalistang pag-unlad. Ngunit mula 2015, 
nalantad na itong may hindi masustining mga utang pambansa, korporado at 
kabahayan at katulad ng mga krisis sa ekonomya at pinansya na lumiligalig sa 
mga tradisyunal na imperyalistang kapangyarihan na pinamumunuan ng US. 


Ang inter-imperyalistang mga kontradiksyon ay mabilis na tumatalas, kung 
saan ang China na ang naging mayor na karibal ng imperyalismong US. 
Nagsisisi ang US at gumagawa ng paraan upang mapangibabawan ang mga 
konsekwensya ng kanyang naunang mga konsesyon sa China kaugnay ng mga 
pamumuhunan, kalakalan at paglilipat ng teknolohiya. Kasuklam-suklan na 

ang China ay gumamit ng pagpaplano ng estado at mga empresang pag-aari 
ng estado upang makamit ang mga estratehikong layunin sa ekonomya at 
militar. 


Ngunit siyempre may mga sariling bulnerabilidad ang China, tulad ng 
pakikitunguhan niyang labanan sa kalakalan na sinimulan na ng US at sa 
gabundok na utang na naipon na nito, ilan lamang sa mga mayor na problema. 
Mahigpit na nagnanais ang US na putulin ang malalaking surplas sa eksport na 
nagawa ng China sa pakikipagkalakalan sa US at paliitin ang halaga ng surplus 
na kapital na ginagamit ng China upang mapalawak ang kanyang sariling mga 
larangan ng pamumuhunan, pamilihan at mga pinagmumulan ng hilaw na 
materyales sa iba't ibang mga bansa. 


Sinisikap ng US at China na palakasin ang kani-kanilang mga pusisyon sa 
pamamagitan ng mga alyansa sa ibang mga bansa. Ang US pa rin ang may 
malaking impluwensya sa UN at kumokontrol sa mga multilateral na mga 
ahensya (IMF, World Bank, at WTO) at sa NATO at iba pang mga alyansang 
militar. May lahatang-panig na pakikipag-alyansa ang China sa Russia 

at nagsikap na palawakin pa ang alyansang ito sa BRICS, SCO, sa BRICS 
Development Bank, sa Asian Infrastructure Investment Fund at sa Belt Road 
Initiative. 


Ang mga imperyalistang mga bansa ay nagpapatuloy na ilipat ang bigat 

ng krisis sa kanilang mga reaksyunaryong kliyenteng estado sa mga di 
mauunlad na mga bansa at kung gayon pinalala ang mga imperyalistang mga 
kontradiskyon sa mga inaaping mamamayan at mga bansa. Kinamumuhian 
sila sa pagpapalala ng pagkaatrasado ng buong mga bansa at mga kontinente 
kabaligtaran na mga bulaang mga pangako ng kaunlaran. Ang gayong 

mga estado ay palagi at lalong hindi mapapanindigan. Nahaharap sila sa 
papalaking mga depisito sa kalakalan at balanse ng kabayaran dahil ang 
kanilang mga eksport ay binubuo ng mga hilaw na materyales at mga semi- 
manufacture. Papalaki ang kanilang kahirapan sa pagbabayad ng dating mga 
utang panlabas at hirap ding makakuha ng bagong dayuhang utang. 


Ang malawak na masa ng sambayanan ay nasusuklam sa mga imperyalista 
at kanilang mga papet dahil sa terorismo ng estado na dinaranas nila. Ang 
kondisyon ay lalong nagiging paborable para sa paglitaw ng iba't ibang mga 
pakikibakang anti-imperyalista at demokratiko. May ilang mga bansa kung 
saan ang rebolusyonaryong partido ng proletaryado at ang mamamayan ay 
nagpupursige sa armadong rebolusyon para sa pambansa at panlipunang 

pagpapalaya. Nagsisilbi silang halimbawa sa lahat ng mga inaaping 
mamamayan at mga bansa sa daigdig. May mga estado ng di mauunlad 
na mga bansa na naggigit ng pambansang pagpapalaya at sosyalistang 
aspirasyon. Kabilang dito ang Demokratikong Republikang Bayan ng Korea, 
Cuba at Venezuela. 


Dramatiko silang tumitindig laban sa imperyalismong US na gumagamit ng 
mga ekonomikong pagpigil, blokeyong militar at banta ng agresyon. 


Ang ilang bansa sa Timog Silangang Asia ay tumitindig din laban sa US at 
China. Nangunguna ang Vietnam sa pagtutol sa walang batayang paghahabol 
ng China sa 9096 ng South China Sea. Sa bahaging ito ng daigdig inilalantad 
ng China ang kanyang sarili na agresibong lumalabag sa soberanong 
kapangyarihan ng iba pang mga bansa na paglabag sa internasyunal na batas 
at sa UN Convention of the Law of the Sea. 


Ngunit ang imperyalismong US pa rin ang may pinakamasamang rekord bilang 
mananakop at lumalabag sa mga soberanong kapangyarihan sa Asia, Africa at 
Latin America. 


Ngunit nagbabayad ito nang mahal sa kanyang mga digmang agresyon 
at interbensyong militar. Nasa landas ito ng papabilis na estratehikong 
pagbagsak sa isang papalaking multipolar na daigdig kung saan ang mga 
inter-imperyalistang mga kontradiksyon ay pupukaw sa proletaryado at 
mamamayan ng daigdig upang mag-alsa. 


Mula pa noong nakaraang taon, pumutok na ang mga masang protesta sa 
lahat ng dako ng daigdig, kapuwa sa mga di maunlad at mauunlad na mga 
bansa. 


Ito ay malinaw na palatandaan ng paglaban ng mamamayan sa lahat 
ng mga karumal dumal na gawi ng imperyalismo tulad ng neoliberal na 
pagsasamantala, paglitaw ng terorismo ng estado, pasismo, pagtitipid, 
rasismo, diskriminasyon na nakabatay sa gender at imperyalistang 
pandarambong at pangwawasak sa kalikasan. 


Tayo ngayon ay nasa gitna ng isang transisyon sa muling paglakas sa 


buong daigdig ng anti-imperyalista at demokratikong mga pakikibaka para sa 
pambansang pagpapalaya, demokrasya at sosyalismo. 

2. Ang pandemyang COVID-19 


Sa pagitan ng dalawang mayor na imperyalistang kapangyarihan ngayon, ang 
US at China, may mga akusasyon at kontra akusasyon kaugnay sa pinagmulan 
ng COVID-19 at ang malisyosong kriminal na motibo sa likod nito. 


May mga ispekulasyon na ginagamit ng isang imperyalistang kapangyarihan 
ang pandemyang COVID-19 upang pahinain at talunin ang isa pa. 


Inaakusahan ng China ang US na siyang lumikha ng COVID-19 sa isang bio- 
warfare na laboratoryo sa Fort Detrick sa Maryland, USA, at ginamit nito ang 
US athletic delegation sa World Military Games sa Wuhan noong Oktubre 2019 
upang naipasok sa Wuhan ang labis na nakakahawang virus. Sa kabilang 
banda, inaakusahan naman ng US ang China na siyang lumikha ng virus 

sa kanyang virological institute para tumagas ito sa Wuhan wet market sa 
pamamagitan ng pagbebenta ng mga laboratory test animal. 


May pangatlong pagtingin na ang mga siyentistang Chinese mismo ang 
nakakuha ng virus mula sa isang laboratoryo na pinatatakbo ng US military 
at siyang naglusot ng virus sa Wuhan wet market. Meron pang pang-apat na 
pagtingin na ang COVID-19 ay may purong zoonotic origin at nag-mutate mula 
sa nakaraang virus, na nilikha ng isang kapaligiran na labis na winasak at 
sinira ng imperyalistang pandarambong. 


Hinayaan nating imbestigahan ng mga independyenteng mga siyentista at 
hinayaan ang mga eksperto sa internasyunal na kriminal na batas na gamitin 
ang mga siyentipikong tuklas at mga kongklusyon na isakdal ang salarin kung 
posible. Ngunit pansamantala, maaari nating talakayin ang epekto at resulta 
ng COVID-19 sa pandaigdigang sistemang kapitalista at sa mamamayan. 


Inilantad at pinalala ng COVID-19 ang anti-sosyal na karakter ng pandaigdigang 
sistemang kapitalista, ang kawalang kahandaan ng monopolyo burgesya at 
ang mahirap na konsekwensya sa mamamayan na matagal nang nagdurusa 

sa ilalim ng makauring pagsasamantala, labis na di pagkakapantay-pantay at 
masang kahirapan at kawalan ng mga serbisyong panlipunan sa larangan ng 
pampublikong kalusugan, edukasyon at pabahay. 


Sa ilalim ng neoliberal na patakaran sa ekonomya, ang malawak na masa 
ng sambayanan ay naging malalim at matinding bulnerable sa paulit- 

ulit at papalalang krisis ng pandaigdigang kapitalistang sistema, sa 
mga imperyalistang mga panggigipit, banta ng gera, aktwal na gera ng 
kontrarebolusyon at agresyon, natural na kalamidad at mga pandemya. 


Ang bulnerabilidad ng nakararaming mayorya ng mamamayan ay binubuo na 
walang mga kita at pag-aari upang itawid sila sa kaso ng kawalang-trabaho o 
mawalan ng trabaho kahit man lang sa isang linggo anumang emerhensya ang 
dahilan. Malinaw na malinaw ito sa isang lockdown situation kung saan ang 
mamamayan ay hindi makakapagtrabaho at walang pampublikong sasakyang 
maaring gamitin upang makapagpagamot para sa COVID-19 o anupamang 
sakit. 


Mas malala sa lahat, kapag napakaraming tao ang nangangailangan ng testing 
at paggagamot sa panahon ng isang pandemya kung saan ang pampublikong 
sistemang pangkalusugan ay naagnas na ng neoliberal na patakaran sa 
ekonomya ng pagpribatisa at pagkaagnas ng tira-tirahan ng pampublikong 
sistemang pangkalusugan, sa gayon walang sapat na personel, pasilidad 
kagamitan at mga gamot. Ang natitirang palatandaan ng pampublikong 
sistemang pangkalusugan ay mabilis na bumibigat at nasisira. Nagagawang 
tanggihan ng pribadong mga ospital ang mga pasyente dahil hindi naman sila 
sadyang nagsisilbi sa publiko, kulang ang kanilang mga pasilidad o ang mga 
pasyente ay hindi kayang makapagbayad para sa panggagamot. 


Nasaksihan din natin ang trahedya ng mga doktor, nars at iba pang 
manggagawang pangkalusugan na nagkakasakit at namamatay dahil sa 
COVID-19 dahil sa kakulangan ng mga personal protection equipment. Kinilala 
ng neoliberal na estado at ng mga ospital ang papel ng pribadong tubo ngunit 
minaliit naman nila ang papel ng mga manggagawang pangkalusugan ang ang 
panlipunang serbisyo na dapat nilang ibigay sa mamamayan. 


Sa ilang bilang ng mga maunlad at atrasadong mga bansa, kung saan ipinataw 
ang neoliberalismo bilang isang patakaran, nagkaroon ng mala-syentipikong 
kaisipan na sapat na ang paghuhugas ng mga kamay at social distancing at 
pinakamahirap ang lockdown hanggang sa mga komunidad o buu-buong mga 
rehiyon dahil matapos na lumaganap ang sakit at marami nang namatay na 
biktima, ang herd immunity ay lumalakas sa kalakhan ng populasyon. 


Kung gayon, ang ilang gubyerno ay hindi nakagawa ng napapanahon at sapat 


na mga paghahanda at mga plano sa pagkilos upang labanan ang pandemya. 
Walang mass testing sa mahabang panahon. Kung gayon, ang paglaganap 

ng sakit ay hindi mahusay na nasukat. At may kakulangan o kakapusan sa 
manggagawang pangkalusugan at mga rekurso para sa paggamot ng mga 
nagkasakit dahil sa COVID-19. Ang kawalan o kakapusan ng mga ventilator 

ay nagdulot ng kamatayan sa maraming mga pasyente nadumaranas ng 
pagkakasakit ng pulmonya, maging matanda man o nakababata. Pinagkaitan 
ng naghaharing burgesya at ng buong naghaharing sistema ang nakararaming 
mayorya ng mamamayan ng pamamaraan upang alagaan ang kanilang sarili 
sa panahon ng mga lockdown. Ang tanging maipapangako ng kanilang mga 
ahenteng pampulitika ay rasyon ng pagkain at ilang kompensasyon para sa 
nawalang kita. Ngunit hindi naibibigay ang pangako nang napapanahon at 
nakakasapat. Ang pinakanabibiktima ay yaong milyun-milyong walang trabaho 
at walang matirhan at maging yaong mga nakakulong sa mga siksikang 
bilangguan. 


Ngunit lamang sa anupamang kauna-unawang konsesyon sa mamamayan, 
ang monopolyo burgesya ay nakakatiyak sa mga tulong pampinansya at 
mga stimulus package upang makabawi mula sa pagkalugi ng kanilang mga 
negosyo. 


Alam na alam natin ang mga patakaran at mga aksyon na isinasagawa ng mga 
naghahari sa mga imperyalistang mga bansa upang mapawalang saysay ang 
pagtigil ng produksyon at ang mabilis na pagbagsak ng stock market. 


Sa mga hindi mauunlad na mga bansa, laluna kung saan umiiral ang mga 
walanghiya at mapanupil na mga rehimen, ginagamit ng tiraniko at korap 
na mga burukrata ang COVID-19 upang ibulsa ang mga pondong pampubliko 
sa halip na magbigay para sa mga kagyat na pangangailangan ng mga 
mamamayan. Anumang bagay o serbisyo na ibinibigay ay para lamang sa 
mga nasa kapangyarihan upang mapalakas pa ang kanilang pampulitikang 
kapangyarihan. 


At pinakamasama pa, ginagamit ng mga isip-pasistang naghahari ang 
lockdown upang pahigpitin ang kanilang komand sa mga pwersang militar at 
pulisya ng estado upang ibayong pang itaguyod ang kaisipang sila ang mga 
tagapagligtas ng bayan sa pamamagitan ng pagpapatupad ng mga mapanupil 
na mga hakbangin. 

3. Ang tugon ng bayan sa pandemyang COVID-19 


Tama para sa mamamayan na gumamit ng mga disinfectant, magsagawa ng 

social distancing at igalang ang mga patakaran sa quarantine at lockdown 
saanman ito ay kailangan sa harap ng COVID-19. Dapat na maging ligtas ang 
mamamayan mula sa labis na nakakahawang virus at makaiwas na mapinsala 
ang kalusugan ng iba pang mamamayan. 


Ngunit pinanatili nila ang kanilang mga demokratikong karapatan na hilingin 
sa mga otoridad ng estado at kalusugan ang mass testing ng mga tao sa antas 
ng komunidad at paggagamot sa maysakit at ang paraan paano mabubuhay 
habang sila ay naka-lockdown at inalisan ng kanilang pinagkakabuhayan. 
Maaari silang maghapag ng kanilang mga reklamo upang magkamit ng mga 
positibong resulta para sa kabutihan ng lahat. 


Sa isang positibong antas na pagkilala ng mga publikong opisyal sa kagyat 
na pangangailangan ng mga mamamayan at pagsisikap na tugunan ito, 
malinaw na ang mga panlipunang pangangailangan ay natutugunan ng mga 
patakaran at mga aksyon para sa kabutihan ng lahat at para kung sinuman 
ang mahigpit na nangangailangan. Ngunit malinaw mula pa sa simula na 
bigo ang kapitalismo sa harap ng pandemya. Ang kailangan ay ang diwa ng 
paglilingkod sa bayan at ang paghahangad ng sosyalismo. 


Sa harap ng lubos na pagkabangkrote at anti-sosyal na karakter ng kapitalismo 
sa panahon ng pandemya, ang bayan at ang kanilang anti-imperyalista at 

mga demokratikong mga pwersa ay makatwirang humihingi ng pagbabago 

sa sistema mula kapitalismo tungong sosyalismo at dapat na tiyakin para sa 
lahat ang batayang kita upang mabuhay at ang mga panlipunang serbisyo 
tulad ng publikong kalusugan, pampublikong edukasyon at pampublikong 
pabahay. 


Ang mas mataas pang mga pang-ekonomya at panlipunang mga kahilingan ay 
maaaring hilingin sa mga mauunlad na bansa, laluna sa mga imperyalistang 
mga bansa. Ang antas ng kaunlarang pang-ekonomya ay nagbibigay puwang 
sa substansyal na mga panlipunang pagbabago at maging sosyalismo. Ngunit 
siyempre, ang sumasagka ay ang mahilig sa karahasang kasakiman ng 
monopolyo burgesya na mas ginugusto pang supilin ang bayan o manalakay 
ng ibang mga bansa kaysa bumigay sa mga makatarugang pang-ekonomya at 
panlipunang mga kahilingan ng mamamayan. 


Tingnan na lamang ang trilyong dolyar na ginagastos ng US sa kanyang 


mga high-tech na mga armas, base militar sa ibayong dagat at ang walang 
katapusang gera ng agresyon. Mas masama pa ang US Military forces kaysa 


27 MS hinggil sa Imperyalismo 


sa COVID-19 sa pagpatay sa mamamayan. Pinatay na nila ang 25 hanggang 
30 milyong mamamayan mula noong matapos ang Ikalawang Digmaang 
Pandaigdig. 


Ang malaking gastos militar ng US ay maaaring ilipat sa pagpapalawak at 
pagpapabuti ng serbisyong panlipunan. Mas pinakamahusay pa, kung ang 
mga mamamayang Amerikano ay magtatagumpay sa pagbabago ng sistema. 
Maaari nilang itayo ang isang sosyalistang lipunan na masagana, mapanlikha, 
makatarungan at mapayapa, kung tumigil na ang monopolyo burgesya sa 
paglahok sa lokalisadong panunupil at pagsasamantala at sa mga gerang 
agresyon at maramihang destruksyon sa ibayong dagat. 


Sa kaso ng mga di maunlad, laluna ang mga pre-industriyal na mga bansa, 
ang ipinapataw na buwis sa mga mapagsamantalang mga uri ay maaaring 
lakihan pa sa halip na bawasan upang maisulong ang kaunlaran sa ekonomya 
sa pamamagitan ng pambansang industriyalisasyon at reporma sa lupa at 
magbigay ng mga panlipunang serbisyo sa larangan ng edukasyon, kalusugan, 
pabahay at iba pa. 


Ngunit makakamit lamang ang makabuluhang mga reporma kung ang 
mamamayan ay may malakas na patriyotiko at progresibong mga pwersa 
upang patalsikin sa kapangyarihan ang mga pumipinsala sa bayan, at itaguyod 
yaong mga lider na nagtataguyod para sa kapakanan ng bayan. Pinakamabuti 
pa sa lahat, ang bayan at ang kanilang mga rebolusyonaryong mga pwersa 

ay magpursige para sa pagbabago ng sistema at kamtin ang pambansa at 
panlipunang paglaya tungo sa layunin ng sosyalismo. 


Sa anumang krisis tulad ng pandemyang COVID-19, tumindig at lumitaw ang 
pinakamahuhusay ng bayan at ang kanilang mga organisadong mga pwersa. 
Ang mga panlipunang aktibista ng bayan ay humihiling pabor para sa bayan 
at ginagawa nila ang lahat para pukawin, organisahin at pakilusin sila 

para sa kagalingan ng lahat. Nakakaipon sila ng karanasan at lakas para 

sa paglulunsad ng anti-imperyalista at demokratikong pakikibaka tungo sa 
layunin ng sosyalismo. 


Sa antas ng mga komunidad, lumilikha sila ng mga paraan para magkaroon 
ang mamamayan ng pagkain, masisilungan at atensyong medikal at lumahok 
sa mutwal na pagtutulungan. Nananawagan sila para sa mga donasyon mula 
sa makakapagbigay nito. At hindi sila binabayaran para sa boluntaryong 
gawain na kanilang ginagawa. Ang mga aksyon na ginagawa nila para 

sa kagalingan ng lahat sa ilalim ng kalagayang pakikibaka sa pandemya 
ay paraan para makakuha ng suporta ng publiko at pagpapalakas ng mga 
organisadong mga pwersa. 


Sa ilang bansa, kung saan ang mga mamamayan at may mga 
rebolusyonaryong kilusan laban sa naghaharing sistema, ang mga 
namumunong rebolusyonaryong mga partido ay tumugon sa panawagan ng 

UN secretary general para sa isang pandaigdigang tigil putukan upang labanan 
ang pandemyang COVID-19. Sa mga bansang ito, ang rebolusyonaryong 

kilusan ay may mga organisasyong nag-aasikaso sa mga pang-ekonomya at 
pangkalusugang pangangailangan ng mamamayan. 


Bilang resulta ng pandemya nalantad ang nakaririmarim na karakter at 
kapabayaan ng pandaigdigang kapitalistang sistema. Kahit matapos ang 
pandemya, ang sistematikong krisis ay magpapatuloy at lalala kapwa sa 

mga imperyalista at hindi imperyalistang mga bansa. At ang mga rehimeng 
anti-mamamayan at mga lider sa maraming mga bansa ay mananagot at 
kasusuklaman bilang mga kaaway ng mamamayan hindi lamang dahil sa 
maling pagharap at pagpapalala sa pandemya kundi sa pagpapatuloy sa isang 
hindi makatarungang sistema. 


Subalit saanman sila naroon, ang mga rebolusyonaryong kilusan ng 
mamamayan ay ibayong lalakas at makakaabante. 


Saanman wala sila, sila ay mag-aalsa at maglulunsad ng rebolusyonaryong 
pakikibaka. Ang pandaigdigang kapitalistang sistema ay magpapatuloy 

na tatamaan ng krisis sa ekonomya at pulitika at ang mga krimen nito 

ay lilikha ng mas paborableng mga kondisyon para sa pagsulong ng mga 
rebolusyonaryong kilusan para sa pambansang pagpapalaya, demokrasya at 
sosyalismo. 


Malayang salin ng RIB sa ilalim ng KARED-TK 
2020 

